Viestintäviraston tietoturvahaaste
Tietoturvahaaste on Viestintäviraston järjestämä kilpailu, jossa etsitään tietoturvahaavoittuvuuksia ja ratkotaan tietoturva-aiheisia tehtäviä haasteisiin piilotettujen vihjeiden avulla. Kolmivaiheisessa haasteessa osallistujat ratkovat asteittain vaikeutuvia tietoturva-aiheisia tehtäviä valvotussa verkkoympäristössä.
Esikarsintaan voivat osallistua kaikki verkkosivullamme. Esikarsinnan 20 parasta tiimiä pääsee jatkamaan lisätehtävien parissa semifinaaliin.
Semifinaalin viisi parasta tiimiä kohtaavat finaalissa, joka järjestetään Junction Hackathon -tapahtumassa Helsingissä 25. - 27.11.2016. Finaalivaiheen tehtävissä hakkeroidaan laitteita ja tietojärjestelmiä. Kolme parasta joukkuetta palkitaan palkinnoilla.
Päivitys 19.10.2016: Tietoturvahaasteen semifinaali aukeaa 19.10. klo 9 ja tehtävät lähetetään parhaille joukkueille. Hyvin suorituneille yhden tai kahden hengen ryhmille tarjotaan mahdollisuus ryhmien yhdistämiseen ennen finaalivaihetta. Lisätietoja Kyberturvallisuuskeskuksen Tietoturva nyt! -artikkelista!
Päivitys 6.10.2016: Tietoturvahaasteen ensimmäiseen osuuteen ilmoittautuminen päättyy 7.10 klo 15.00 ja haasteen kolmas osio lähetetään sähköpostitse osallistujille. Yhteistyökumppani Elisa tarjoaa mahdollisuutta työpaikkaan kilpailussa menestyneille. Lisätietoja Kyberturvallisuuskeskuksen Tietoturva nyt! -artikkelista!
Päivitys 30.9.2016: Esikarsinnan 2. osuus avataan 3.10.2016 klo 09.00. Esikarsinnan toisessa ja kolmannessa puzzlessa myös nopeus ratkaisee. Mitä nopeammin ratkaiset haasteet, sitä varmemmin olet jatkossa. Ajanotto alkaa siitä kun olet ladannut haasteen ja loppuu siihen kun olet lähettänyt vastauksen.
Esikarsinta 28.9 - 16.10.2016
Semifinaali 19.10. - 2.11.2016
Finaali 25. - 27.11.2016 Junction Hackathonissa
Palkintojenjako 29.11.2016 MaaS Summitissa
Itämerenkatu 3 A 00180, Helsinki Finland
Ota yhteyttä | Rekisteriseloste